Klimata likums

3.pielikums

**Nosacījumi attiecībā uz Eiropas Savienības emisijas kvotu tirdzniecības sistēmā neiekļautām darbībām**

**I. Citi siltumnīcefekta gāzu emisijas avoti**

1. Enerģētika:

a) kurināmā sadedzināšana stacionārās tehnoloģiskās iekārtās, kurās tiek veiktas darbības, kas nav iekļautas Eiropas Savienības emisijas kvotu tirdzniecības sistēmā un kam nav nepieciešama siltumnīcefekta gāzu emisijas atļauja,

b) degvielas sadedzināšana mobilajos avotos — ceļu, ūdens, gaisa, dzelzceļa, kā arī bezceļa transportlīdzekļos,

c) nesadedzināšanas darbības ar fosilajiem šķidrajiem un cietajiem kurināmā veidiem, no kurām rodas gaistošās siltumnīcefekta gāzu emisijas.

2. Rūpnieciskie procesi un rūpnieciskās produkcijas ražošana iekārtās, kuras nav iekļautas Eiropas Savienības emisijas kvotu tirdzniecības sistēmā un kurām nav nepieciešama siltumnīcefekta gāzu emisijas atļauja, un kurās siltumnīcefekta gāzu emisijas rodas no dažādu materiālu un izejvielu (derīgo izrakteņu) izmantošanas rūpnieciskās produkcijas ražošanā, tai skaitā gaistošās siltumnīcefekta gāzu emisijas.

3. Fluorogļūdeņražu, perfluoroglekļa un sēra heksaflorīda lietošana.

4. Šķīdinātāju un dažādu ķīmisko vielu izmantošana.

5. Lauksaimniecības darbības, tai skaitā:

a) lauksaimniecībā izmantojamās zemes apsaimniekošana, tai skaitā dažādu mēslojuma veidu izmantošana, kaļķošanas procesi, karbamīda izmantošana, lauksaimniecības augu atlieku dedzināšana uz lauka,

b) lopkopība, tai skaitā kūtsmēslu apsaimniekošana un lauksaimniecības dzīvnieku iekšējie (zarnu) fermentācijas procesi,

c) lauksaimniecības produkcijas ražošana.

6. Zemes izmantošana, zemes izmantošanas maiņa un mežsaimniecība, tai skaitā:

1. apsaimniekota meža zeme,
2. apsaimniekota aramzeme,
3. apsaimniekoti zālāji,
4. apsaimniekoti mitrāji,
5. apdzīvotas vietas un cita infrastruktūra,
6. nocirstas koksnes produkti,
7. cita zeme (ja piemērojams).

7. Atkritumu apsaimniekošana:

a) notekūdeņu apsaimniekošana,

b) atkritumu apsaimniekošana, tai skaitā apglabāšana un atkritumu sadedzināšana, izņemot atkritumu dedzināšanu enerģijas ieguvei,

c) kompostēšana.

8. Citas iepriekš neminētas darbības.

**II. Oglekļa dioksīda piesaistes avoti**

1. Oglekļa dioksīda piesaiste var tikt ziņota šādās zemes izmantošana, zemes izmantošanas maiņas apakškategorijās:

1. apsaimniekota meža zeme,
2. apsaimniekota aramzeme,
3. apsaimniekoti zālāji
4. apsaimniekoti mitrāji,
5. apdzīvotas vietas un cita infrastruktūra,
6. nocirstās koksnes produkti,
7. cita zeme (ja piemērojams).

**III. Zemes izmantošanas, zemes izmantošanas maiņas un mežsaimniecības uzskaites kategorijas**

Zemes izmantošanas, zemes izmantošanas maiņas un mežsaimniecības kategoriju uzskaite notiek saskaņā ar regulas 2018/841 5. panta 4. daļu.

Vides aizsardzības un reģionālās attīstības ministrs Artūrs Toms Plešs